[{"text_idx": "#000000", "text": "EHUko sindikatuen 2. agiri bateratua. Negoziazio mahaiak utzi ditugu."}, {"text_idx": "#000001", "text": "Atzo, Leioako campusean elkarretaratzea egin genuen zuzendaritzaren jarrera inposatzailea salatzeko."}, {"text_idx": "#000002", "text": "Azken egunetan Errektoretza taldeak hartutako erabakiak oso larriak dira. UPV/EHUko zuzendaritzak baliorik gabe utziko ditu erretiroakordioak, benetako edukirik gabeko hiru negoziazio-mahai deitu ondoren, eta alde bakarretik plantillaren eskubideak murrizten dituen proposamen bat eramango du Gobernu Kontseilura, urriaren 20an."}, {"text_idx": "#000003", "text": "Honez gain, urtarrilean UPV/EHUko itxiera negoziatzeko atzo deitutako bilera burutu aurretik, errektoretza taldeak, ostiralean bertan eta hedabideen bidez, jakinarazi zuen erabakia hartuta zegoela jada, ordezkaritzarekin ezer partekatu eta adostu gabe."}, {"text_idx": "#000004", "text": "Erabaki hauek oso larriak dira, langileok ekintza sindikalari esker eskuratutako eskubideak murrizten baitituzte eta negoziazioari eta akordioei dioten errespetu eskasa erakusten baitiete."}, {"text_idx": "#000005", "text": "Berretsi egiten dugu Errektoretza taldeari egindako eskaera negoziazioaren eta akordioaren bidera itzul dadin. Urriaren 20ko Gobernu Kontseilura eramandako erretiroei buruzko aldebakarreko proposamena erretira dezan eskatzen diogu eta negoziazio-prozesu serio eta leial bati atea ireki diezaiola. Halaber, gogorarazten diogu UPV/EHUko langileon lan baldintzetan eragiten duten neurriak aldez aurretik parte sozialarekin negoziatu beharra."}, {"text_idx": "#000006", "text": "Onartezina da negoziazio kolektiboan ematen ari den urraketa eta errektoretza taldeak daraman aldebakarreko eta inposizio dinamika. Honengatik guztiarengatik, mobilizazio-dinamika abiatuko dugu langileen eskubideen eta negoziazio kolektiboaren eraso honen erantzun gisa."}, {"text_idx": "#000007", "text": "Egoeraren larria salatzeko, urriaren 20an goizeko 9:30ean, agiria sinatzen dugun sindikatuon ordezkariak Gobernu Kontseilua egingo den Bizkaia Aretoaren aurrean biltzeko deia egiten dugu. Eta mobilizazio dinamikari eusteko asmoa berresten dugu negoziazioaren eta akordioaren alde, gaur egun Errektoretza Taldeak, hartutako erabakiekin, ukatu egiten duena."}, {"text_idx": "#000009", "text": "Pobreziaren kriminalizazioari ez! DSBE-ren lege honi ez!Eskolatze-prozesua: behin-behineko zerrendak argitaratu diraHaurreskolak Partzuergoaren araudia berriaren irakurketaDefenda dezagun irakaskuntza publikoa, baita unibertsitatean ereELA, STEILAS, CCOO, LAB eta UGT sindikatuek apirilaren 25eko greban parte hartzeko deia luzatu diete Gizarte Ekimeneko langileeiZibersteilas 20: Birbaremazioak, bajen kudeaketa, adinagatiko murrizketa.Haurreskolak Partzuergoan baldintzarik gabeko doakotasuna aldarrikatzen du STEILASekApirilaren 25erako greba deitu dugu EAEko Gizarte Ekimeneko ikastetxeetanTetuan, Iratxe Fresnedaren filma UPV/EHUnEgiazko negoziazioa eskatzen dugu hezkuntza publikoan"}]